Oliviera zapornio

La Oliviera zapornio (laŭ la latinlingva scienca nomo Zapornia olivieri, kaj ankaŭ Sakalava zapornio) estas malgranda akvobirdo de la familio de Raledoj kaj ordo de Gruoformaj. Ĝi estas endemio de okcidenta Madagaskaro. Tiu birdo estas malgranda kun brunaj supraj partoj, grizaj malsupraj partojn, flavan bekon kaj ruĝajn krurojn. 

Ĉefa vivejo de tiu rala specio estas nesalakvaj marĉoj de kareksejoj de Phragmites mauritianus. Ĝi estas klasita kiel Endanĝerita kaj estas minacata pro habitatoperdo pro la detruo de malsekejoj en Madagaskaro.

 Aspekto 
La Sakalava zapornio estas 19 cm longa, kun grizaj subaj partoj, flava beko kaj ruĝaj okuloj. Tiu rala specio elmontras kelkajn signojn de seksa duformismo de malsamaj korpograndeco kaj koloroj. Maskloj estas pli malgrandaj, pli maldikaj, havas ruĝecbrunajn suprajn partojn kaj brilruĝajn krurojn. Inoj estas pli grandaj, havas brunverdajn suprajn partojn kaj palrozkolorajn krurojn. Junaj kaj nematuraj Sakalavaj raloj aspektas tre similaj al inoj. Kvankam oni produktis 34 mikrosatelitajn lokojn kiuj estas polimorfaj molekulaj signoj por tiu specio, kroma esplorado estas necesa por konfirmi seksan duformismon uzante DNA aŭ voĉanalizon.

 Habitato 
La Sakalava ralo vivas en marĉoj de malferma akvo kaj densaj kareksejoj de Phragmites mauritianus. Tiuj lotusaj marĉoj enhavas ankaŭ multajn flosantajn plantospeciojn kiel la indiĝenaj filikoj (Salvinia), akvolilioj (Nymphaea lotus kaj Nymphaea nouchali) kaj invadaj akvohiacintoj (Eichhornia crassipes).

 Referencoj 

Kategorio:Raledoj
Kategorio:Birdoj de Afriko
Kategorio:Faŭno de Madagaskaro